Arseni (Barkov)
Arseni (kodanikunimega Anton Barkov; 11. detsember 1975 Volhov – 14. jaanuar 2019) oli Eesti Apostlik-Õigeusu Kiriku vaimulik (munkpreester). Ta sündis 1975. aastal Vene NFSV-s Leningradi oblastis Volhovi linnas. 1980. aasta alguses asus perekond Eestisse. Ta lõpetas 1994. aastal Narva Pähklimäe Gümnaasiumi ja õppis Tartu Ülikooli filosoofiateaduskonnas. 8. septembril 2011 pühitses Eesti Apostlik-Õigeusu Kiriku Tartu piiskopkonna piiskop Eelija ta munkpreestriks. Ta oli preester Tartu Jumalaema Uinumise koguduses ja Kavilda Püha Aleksandri koguduses.